
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΝΟΜΟΣ ΥΠ' ΑΡΙΘ. 2073 

Μεταστέγαση τον Συμβουλίου της Επικρατείς 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1 Από την έναρξη του προσεχούς δικαστικού έτους, όλοι 
οι σχηματισμοί του Συμβουλίου της Επικρατείας συνεδριά¬ 
ζουν στο Μέγαρο του Αρσακείου όπου θα είναι και η έδρα 
του, τηρουμένων των διατάξεων του παρόντος νόμου. 

2. Η εγκατάσταση του Συμβουλίου της Επικράτειας στο 
Αρσάκειο Μέγαρο αρχίζει να πραγματοποιείται μετά την 
έκδοση της αποφάσεως της πολεοδομικής υπηρεσίας, που 
προβλέπεται στο άρθρο 3 παράγραφος 1 του παρόντος 
νόμου, και τη σφράγιση των καταστημάτων, των οποίων οι 
χρήσεις δεν είναι συμβατές, σύμφωνα με τα οριζόμενα στο 
επόμενο άρθρο. 

3. Η μεταφορά των επίπλων και λοιπών κινητών πραγμάτων 
γίνεται με τη φροντίδα και με δαπάνες του ΤΑ.Χ.ΔΙ.Κ.. Η 
ευθύνη και η εποπτεία των σχετικών εργασιών ανατίθεται 
σε τριμελή επιτροπή, που αποτελείται από το νεότερο 
αντιπρόεδρο του Συμβουλίου της Επικράτειας, το Γενικό 
Γραμματέα της Βουλής και τον Πρόεδρο του Διοικητικού 
Συμβουλίου του ΤΑ.Χ.ΔΙ.Κ.. 

Άρθρο 2 

1. Στα καταστήματα του ισογείου των περιμετρικών κτιρίων 
του κτιριακού συγκροτήματος του Αρσακείου της στοάς του 
Όρφέα' και της νέας υπό κατασκευή στοάς επιτρέπονται 
οι οριζόμενες στις επόμενες παραγράφους χρήσεις. 

2. Στο ισόγειο των περιμετρικών κτιρίων με πρόσοψη 
στην οδό Πανεπιστημίου επιτρέπονται βιβλιοπωλεία, εκδο¬ 
τικοί οίκοι, αίθουσες τέχνης, υποκαταστήματα και γραφεία 
τραπεζών, καταστήματα αγοράς και πωλήσεως γραμματο¬ 
σήμων και νομισμάτων για συλλέκτες, γραφεία δημοσίων 
υπηρεσιών, ταχυδρομεία και τηλεγραφεία. 

3. Στο ισόγειο των περιμετρικών κτιρίων με πρόσοψη στις 
οδούς Αραάκη και Πεσμαζόγλου εκτός από τις χρήσεις της 
προηγούμενης παραγράφου επιτρέπονται και ανθοπωλεία, 
καταστήματα οπτικών ειδών και φωτογραφικών μηχανών, 
καθώς και φαρμακεία. 

4. Ειδικώς στην οπίσθια όψη του κτιριακού συγκροτήματος 


στην οδό Σταδίου εκτός από τις χρήσεις των προηγούμενων 
παραγράφων επιτρέπεται και η συνέχιση της λειτουργίας 
των ήδη υπαρχόντων καταστημάτων πώλησης ενδυμάτων 
και μόνο στους ήδη καταλαμβανόμενους από αυτά χώρους, 
υπό τους εξής όρους: α) δεν επιτρέπεται η έκθεση ειδών 
περισσότερων των τριών σε κάθε προθήκη και β) οι προθήκες 
θα διακοσμούνται με γλυπτά, πίνακες ζωγραφικής, φυσικά 
άνθη και καλλωπιστικά φυτά και θα διαμορφώνονται κατά 
τρόπον ώστε να μην είναι ορατό το εσωτερικό του κατα¬ 
στήματος. 

5. Στη στοά του Όρφέα’, εκτός από τις χρήσεις των 
προηγούμενων παραγράφων 2 και 3, επιτρέπονται και κο¬ 
σμηματοπωλεία, ωρολογοποιεία, φωτογραφεία, παλαιοπω¬ 
λεία (στα οποία πάντως δεν επιτρέπεται η διενέργεια 
δημοπρασιών), γραφεία ταξειδίων, πρατήριά ειδών ζαχαρο¬ 
πλαστικής, καταστήματα δίσκων μουσικής, φωτογραφικών 
και κινηματογραφικών ειδών, καλλυντικών, μουσικών οργά¬ 
νων, ειδών κεραμικής, αντικειμένων τέχνης, εκκλησιαστικών 
ειδών, σημαιών, λαβάρων και εμβλημάτων, ειδών λαϊκής 
τέχνης και γραφεία αρχιτεκτόνων, καθώς και καταστήματα 
δερμάτινων ειδών εκτός υποδημάτων. Διατηρείται το υπάρ- 
χον καφενείο Όρφέας’, με τη δυνατότητα τοποθέτησης 
τεσσάρων τραπέζιών, κατά ανώτατο όριο, των τεσσάρων 
καθισμάτων εντός της στοάς. Επίσης επιτρέπεται η λει¬ 
τουργία του καφενείου, που εμφαίνεται στα διαγράμματα 
που έχουν εγκριθεί με την 59968/6260/1988 (ΦΕΚ 574 Δ') 
απόφαση του Υπουργού Περιβάλλοντος, Χωροταξίας και 
Δημόσιων Έργων, με δυνατότητα τοποθέτησης στο αίθριο 
τεσσάρων τραπέζιών, κατά ανώτατο όριο, των τεσσάρων 
καθισμάτων και ισάριθμων καλαίσθητων σκιάδων (ομπρελών 
με ξύλινο σκελετό και πανί σε απόχρωση του λευκού). Το 
καφενείο αυτό δεν επιτρέπεται να λειτουργεί μετά την 
22.00' ώρα και έως την 7.00' πρωινή ώρα. 

6. Στην υπό κατασκευή νέα στοά, εκτός από τις προ- 
βλεπόμενες στις προηγούμενες παραγράφους 2, 3 και 5 
χρήσεις, επιτρέπονται και χαρτοπωλεία, γραφεία δακτυλο¬ 
γραφήσεων, μεταφράσεων και φωτοτυπικών εργασιών, κα¬ 
ταστήματα ιατρικών, οδοντιατρικών εργαλείων και επιστη¬ 
μονικών οργάνων εν γένει, μηχανών και ειδών γραφείου, 
ειδών ζωγραφικής και γραφικών τεχνών, ειδών καπνιστού, 
κρυστάλλινων ειδών και κορνιζοποιεία. 

7. Στη νέα αυτή στοά θα μετεγκατασταθούν τα καταστή¬ 
ματα των οποίων οι προσόψεις, ευρίσκονχαι επί των οδών 
Πανεπιστημίου, Αρσάκη, Σταδίου, Πεσμαζόγλου και των 
οποίων οι χρήσεις απαγορεύονται από τις διατάξεις του 
νόμου αυτού, εφόσον το επιθυμούν οι μισθωτές και συμφωνεί 
σε αυτό και η Φιλεκπαιδευτική Εταιρεία. Δεν επιτρέπεται 

όμως η μεταστέγαση καταστήματος παρασκευής φαγητών 
(σουβλατζίδικο), καταστήματος ξηρών καρπών, καταστήμα¬ 
τος ειδών κυνηγίου και καταστήματος ηλεκτρικών και οι¬ 
κιακών συσκευών. 

' Στην περίπτωση της παραπάνω μεταστέγασης δεν κα¬ 
ταβάλλεται η προβλεπόμενη από την παράγραφο 13 του 
άρθρου 15 του ν. 1649/1986 αποζημίωση. 

8. Οποιαδήποτε άλλη χρήση, εκτός από τις προβλεπό- 
μενες στις προηγούμενες παραγράφους, απαγορεύεται 

Άρθρο 3 

1. Με απόφαση του προϊστάμενου της αρμόδιας πολεο- 
δομικής υπηρεσίας, επιβάλλεται η άμεση διακοπή της λει¬ 
τουργίας των καταστημάτων στα οποία διατηρούνται χρήσεις 
μη επιτρεπόμενες, σύμφωνα με το άρθρο 2 και διατάσσεται 
η σφράγισή τους. Η απόφαση αυτή δεν υπόκειται σε προ¬ 
σφυγή ενώπιον οιασδήποτε διοικητικής αρχής. Ταυτόχρονα 
κινείται η διαδικασία αποβολής των μισθωτών, σύμφωνα με 
τις διατάξεις των παραγράφων 5, 12 και 13 του άρθρου 15 
του ν. 1649/1986. 

2. Αν ο μισθωτής αρνείται να παραδώσει ελεύθερο το 
μίσθιο, το Δημόσιο έχει το δικαίωμα να ζητήσει την αποβολή 
του μισθωτή και την παράδοση της χρήσεως του μισθίου 
από το αρμόδιο μονομελές πρωτοδικείο, σύμφωνα με τη 
διαδικασία των άρθρων 648 επ. του Κώδικα Πολιτικής Δι¬ 
κονομίας. Η απόφαση του δικαστηρίου είναι υποχρεωτικά 
προσωρινώς εκτελεστή και δεν επιτρέπεται να ταχθεί προ¬ 
θεσμία για την απόδοση της χρήσης. Η προθεσμία και η 
άσκηση οποιουδήποτε ένδικου μέσου, ακόμη και της ανα¬ 
κοπής ερημοδικίας, δεν αναστέλλει την εκτέλεση της α¬ 
πόφασης. Δεν συγχωρείται για οποιονδήποτε λόγο αναστολή 
εκτέλεσης της απόφασης. 

3. Το πρώτο εδάφιο της παραγράφου 13 του άρθρου 
15 του νόμου 1649/86 αντικαθίσταται ως εξής: 

"Οι αποβαλλόμενοι κατά την παρ. 5 του παρόντος άρθρου 
δικαιούνται αποζημίωσης ίσης με είκοσι μισθώματα, εκτός 
από εκείνους, που παρακωλύουν το έργο της αποκατάστα¬ 
σης, που εξώνονται χωρίς αποζημίωση". 

4. Οι δαπάνες που προκαλούνται από την εφαρμογή του 
άρθρου αυτού αντιμετωπίζονται από τις πιστώσεις του 
Υ.ΠΕ.ΧΩ.Δ.Ε.. 

Άρθρο 4 

1. Τα καταστήματα δεν επιτρέπεται να έχουν εμφάνιση 
κάι λειτουργία ασυμβίβαστη με τη λειτουργία του Συμβουλίου 
της Επικρατείας και την αισθητική του κτιρίου. 

2. Απαγορεύεται η έκθεση κάθε είδους εμπορευμάτων 
εκτός του χώρου των καταστημάτων, καθώς και η χρήση 
μεγαφωνικών συσκευών ή άλλης πηγής πρόκλησης θορύβου 
ή εν γένει όχλησης. 

3. Ως προς την τοποθέτηση επιγραφών ή άλλων πρό¬ 
σθετων στοιχείων στην πρόσοψη των καταστημάτων εφαρ¬ 
μόζονται οι διατάξεις του από 4.4/21.5.1984 (ΦΕΚ 314 Δ') 
π.δ/τος. Απαγορεύεται η αναγραφή στις προθήκες και γε¬ 


νικότερα στις προσόψεις των καταστημάτων επιγραφών 
δηλωτικών ομαδικής ή ευκαιριακής εκποίησης εμπορευμάτων 
(όπως "ΔΙΑΛΥΣΗ, ΠΤΩΧΕΥΣΗ, ΕΚΠΟΙΗΣΗ, ΕΥΚΑΙΡΙΑ, ΕΚ¬ 
ΠΤΩΣΕΙΣ", κ.λπ.). 

Άρθρο 5 

1. Εάν διαπιστωθεί μεταβολή της χρήσης καταστήματος 
σε μη επιτρεπόμενη χρήση ή εμφάνιση και λειτουργία του 
κατά παράβαση των διατάξεων των προηγούμενων άρθρων, 
επιβάλλεται με απόφαση της αρμόδιας πολεοδομικής υπη¬ 
ρεσίας η άμεση συμμόρφωση προς τις διατάξεις αυτές. Σε 
περίπτωση συμμόρφωσης μεν αλλά επανάληψης της πα¬ 
ράβασης επιβάλλεται διακοπή της λειτουργίας του κατα¬ 
στήματος επί μία εβδομάδα. Σε περίπτωση και τρίτης πα¬ 
ράβασης έχει εφαρμογή ως προς τις κυρώσεις η παράγραφος 
3 του άρθρου αυτού. 

2. Εάν η άμεση συμμόρφωση δεν είναι δυνατή, αλλά 
απαιτείται ορισμένος χρόνος, τάσσεται προθεσμία μιας ε¬ 
βδομάδας για την αποκατάσταση της επιτρεπόμενης χρήσης 
ή την άρση των οχλήσεων κ.λπ. και επιβάλλεται η ισόχρονη 
διακοπή της λειτουργίας του καταστήματος. 

3. Εάν δεν υπάρξει η προβλεπόμενη στις προηγούμενες 
παραγράφους συμμόρφωση, επιβάλλεται με απόφαση της 
αρμόδιας πολεοδομικής υπηρεσίας διακοπή της λειτουργίας 
του καταστήματος επί 30 ημέρες και διατάσσεται η σφράγισή 
του. Σε περίπτωση υποτροπής επιβάλλεται η οριστική δια¬ 
κοπή της λειτουργίας του καταστήματος και διατάσσεται 
επίσης η σφράγισή του. Ταυτόχρονα κινείται η διαδικασία 
αποβολής του μισθωτή από το μίσθιο, σύμφωνα με τις 
διατάξεις των παραγράφων 5, 12 και 13 του άρθρου 15 
του ν. 1649/1986. 

Άρθρο 6 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα 
της Κυβερνήσεως και την εκτέλεσή του ως νόμου του Κράτους. 

Αθήνα, 25 Ιουλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΙΩΑΝ. ΠΑΛΑΙΟΚΡΑΣΣΑΣ Μ. ΠΑΠΑΚΩΝΣΤΑΝΤΙΝΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΟΝ 

ΑΧ. ΚΑΡΑΜΑΝΛΗΣ 

Θεωρήθηκε και τέθηκε η Μεγάλη Σφραγίδά τον Κράτους. 

Αθήνα, 27 Ιουλίου 1992 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧ. ΠΑΠΑΚΩΝΣΤΑΝΤΙΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



